Månedsbrev:

Mars startet med flere flotte heldagsturer, både Tingbøskogen, Pallesentomten og sjødumpa ble besøkt. Her fikk vi kjenne litt på våren, fint vær og godt fellesskap. I Tingbøskogen har vi satt ryddet ny bålplass, og satt opp presenningtak over bålplassen og sittegruppene. Dette krevde mye samarbeid for å få til, og alle måtte ta i et tak. Pallesentomten ble en natursjønn arena for tradisjonsleker, der vi hadde leker som «slå på ringen», «hauk og due» og «Stiv heks». Veldig kjekt å se barna leke så godt sammen. Hver mandag har vi tatt med en liten gruppe barn til Revheim skole. Der har vi fått låne gymsalen og her har vi klatret og hoppet, løpt, sklidd og spilt ball. «Barnehagen skal ha en helsefremmende og en forebyggende funksjon og bidra til å utjevne sosiale forskjeller» (Barnehageloven, 2005) Vi har også hatt flere påskeforberedende formingsaktiviteter, der barna har kunnet lage pynt til påsken.

I april vil vi ha våren som tema. Det blir varmere vær, og makrolivet rundt oss våkner til liv igjen etter vintersøvnen. Det blir da naturlig å ha flere turer både til sjøen og skogen. Her vil vi lete etter vårtegn, og bli kjent med naturen rundt oss, og vår plass i den. På turene skal vi ha med oss søppelsekker, og plukke med oss det vi ser av søppel langs veiene vi går på. Det er et enkelt grep vi kan ta for å øke bevisstheten vår om menneskers påvirkning på naturen. Dette gjør vi parallelt med at vi har fagområdet «Natur, helse og bevegelse». Vi skal også få utfordret oss fysisk, etter egne forutsetninger. Vårdressene og lettere skotøy gjør bevegelse i skog og mark lettere, og barna skal få oppleve bevegelsesglede og mestring.

Viktige datoer:

13.04 - Barnehagen er åpen fra 0730-1200

14.04 – Skjærtorsdag – barnehager holder stengt

15.04 – Langfredag – barnehagen holder stengt

18.04 – 2. påskedag – barnehagen holder stengt

19.04 – Planleggingsdag – barnehagen holder stengt

Beskjeder:

* På tide å finne frem solkrem
* Vinddress og lettere sko.

Trollene

Har vært på museumsbesøk i Arbeiderboligen, her fikk vi se hvordan det var å være barn i gamle dager og fikk oppgaver som barna måtte utføre på den tiden.

Vi har jobbet med oppgaver i aktivtetshefte Trampoline da har vi jobbet med temaet Måling og sortering, vi har målt alle barna og funnet ut ulike måter å måle på og jobbet med oppgaveark.

I april skal vi jobbe med Bokstaver, dette har med fagområdet Kommunikasjon, språk og tekst å gjøre.

Mål: Gjennom arbeidet språk tekst og kommunikasjon skal barna få kjennskap til noen av bokstavene, øve på ordlydene og gjenkjenne ordbildet av eget navn. Oppleve finmotoriske oppgaver og positive opplevelser sammen med andre. (Rammeplanen for barnehager)

Vi har og vært på skolebesøk på Sunde skole i mars og planlegger å besøke Hafrsfjord skole i løpet av mai samen med Trollene på Tussene.

Vi vil også gå på fellesturer sammen med Tussene ca. en gang i uken fram mot skolestart for å styrke samholdet på tvers av avdelingene da mange av de skal gå på same skole og klasse.

Det er planlagt en tur til vitenfabrikken i Sandnes. Mest sannsynlig 28.04

Det vil bli gjennomført overføringssamtaler for barna i Trollegruppa i april. Egen innkalling kommer i hylle